João Lourenço

João Manuel Gonçalves Lourenço (sündinud 5. märtsil 1954) on Angola poliitik, alates 26. septembrist 2017 Angola president. 

Ta oli aastatel 2014–2017 kaitseminister. Septembris 2018 sai temast riigi suurima partei, MPLA, esimees. Ta oli aastatel 1998–2003 partei peasekretäri ametis.

João Lourenço määrati 2016. aasta detsembris 2017. aasta valimisteks MPLA esinumbriks. Kuna riigis 2010. aastal vastu võetud põhiseadus sätestab, et valimised võitnud partei esinumbrist saab automaatselt president, sai Lourençost pärast valimisi 2017. aasta teisel poolel president. Enne teda oli võimul olnud 38 aastat president José Eduardo dos Santos.http://www.news24.com/Africa/News/angola-swears-in-lourenco-first-new-president-for-38-years-20170926

15. veebruaril 2025 algas tema ühe aasta pikkune ametiaeg Aafrika Liidu eesistujana.

Viited

Kategooria:Angola presidendid
Kategooria:Sündinud 1954